CELEX: 52019DP0095
Language: bg
Date: 2019-12-18 00:00:00
Title: Решение на Европейския парламент да не се представят възражения срещу проекта на регламент на Комисията за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 39 и Международни стандарти за финансово отчитане 7 и 9 (D064618/01 — 2019/2912(RPS))

29.6.2021   
            
            
               BG
            
            
               Официален вестник на Европейския съюз
            
            
               C 255/72
            
         
      P9_TA(2019)0095
      Непредставяне на възражения срещу мярка за изпълнение: изменения към Международен счетоводен стандарт 39 и Международни стандарти за финансово отчитане 7 и 9
      Решение на Европейския парламент да не се представят възражения срещу проекта на регламент на Комисията за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 39 и Международни стандарти за финансово отчитане 7 и 9 (D064618/01 — 2019/2912(RPS))
      (2021/C 255/14)
      
         Европейският парламент,
      
                  —
               
               
                  като взе предвид проекта на регламент на Комисията (D064618/01,
               
            
                  —
               
               
                  като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
               
            
                  —
               
               
                  като взе предвид писмото на Комисията от 7 ноември 2019 г., с което последната отправя искане към Европейския парламент да заяви, че няма възражения срещу проекта на регламент,
               
            
                  —
               
               
                  като взе предвид писмото от 3 декември 2019 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 5а от Решение 1999/468/ЕО на Съвета от 28 юни 1999 година за установяване на условията и реда за упражняване на изпълнителните правомощия, предоставени на Комисията (2),
               
            
                  —
               
               
                  като взе предвид член 112, параграф 4, буква г) и член 111, параграф 6 от своя Правилник за дейността,
               
            
                  —
               
               
                  като взе предвид становището на комисията по икономически и парични въпроси,
               
            
                  А.
               
               
                  като има предвид, че на 26 септември 2019 г. Съветът по международни счетоводни стандарти (СМСС) издаде изменения на Международен стандарт за финансово отчитане (МСФО) 9 — Финансови инструменти, както и на Международен счетоводен стандарт (МСС) 39 — Финансови инструменти; като има предвид, че тези изменения имат за цел да предоставят общо облекчение с оглед на „първия етап“ от замяната на междубанковия лихвен процент (IBOR); като има предвид, че тези изменения предоставят яснота на дружествата, докладващи съгласно МСФО, и на техните одитори, че обхващащата целия пазар регулаторна замяна на референтните лихвени проценти с подобрени, (почти) безрискови лихвени проценти, не би нарушила хеджиращите взаимоотношения поради несигурността, свързана със замяната; като има предвид, че тези изменения осигуряват правна сигурност в рамката за финансово отчитане на МСФО и МСС и предотвратяват излишния стрес във финансовата система; като има предвид, че Комисията настоятелно призова СМСС да ускори издаването на тези изменения, за да може Съюзът своевременно да ги одобри;
               
            
                  Б.
               
               
                  като има предвид, че на 16 октомври 2019 г. Европейската консултативна група за финансова отчетност (ЕКГФО) предостави на Комисията положително становище;
               
            
                  В.
               
               
                  като има предвид, че Комисията заключи, че тълкуването отговаря на техническите критерии за приемане съгласно член 3, параграф 2 от Регламент (ЕО) № 1606/2002, и счита, че с предложените изменения ще се избегне прекратяването на хеджиращите взаимоотношения в резултат на несигурността, свързана с прехода на IBOR, така че финансовите отчети съгласно МСФО да могат правилно да опишат въздействието на управлението на риска и да предотвратят ненужната нестабилност на печалбата или загубата;
               
            
                  Г.
               
               
                  като има предвид, че на 5 ноември 2019 г. Счетоводният регулаторен комитет издаде положително становище по тези изменения;
               
            
                  Д.
               
               
                  като има предвид, че СМСС определи 1 януари 2020 г. за дата на влизане в сила на тези изменения на МСФО 9 и МСС 39, като по-ранното прилагане е разрешено; като има предвид, че финансовите институции, за които се прилага счетоводство по МСФО и МСС, не могат да използват за своите финансови отчети за 2019 г. третирането съгласно предложените изменения, преди последните да бъдат одобрени и публикувани; като има предвид, че ако не бяха в състояние да се възползват от облекчението, предвидено в тези изменения, дружествата от Съюза биха били поставени в неблагоприятно положение в сравнение с техните конкуренти в други юрисдикции; като има предвид, че поради това тези изменения следва да бъдат одобрени и публикувани преди края на декември 2019 г., за да бъдат приложими за финансовите периоди, започващи на, след или преди 1 януари 2020 г.;
               
            
               
                  1.
               
               
                  заявява, че нe възразява срещу проекта на регламент на Комисията;
               
            
               
                  2.
               
               
                  възлага на своя председател да предаде настоящото решение на Комисията и, за сведение, на Съвета.
               
            
         (1)  ОВ L 243, 11.9.2002 г., стр. 1.
      
         (2)  ОВ L 184, 17.7.1999 г., стр. 23.